Ole Paus fikk i 1907 bygget en slottslignende villa, Pausvillaen, i Christian Benneches vei 6 på Bygdøy. I 1910 bodde han der med ektefelle, to ugifte døtre, to tjenestepiker og en gartner. Villaen omfattet i hans tid bl.a. 10 værelser, hall, 2 tjenerværelser, 6–7 mål park/hage og ca. 80 meter strandlinje, men i 1970-årene ble mye av hagen skilt ut til boligtomter. Petter Stordalen kjøpte villaen i 1997. En del av det opprinnelige inventaret og flere familieportretter er i dag på Ask gods.